CELEX: C2005/057/17
Language: sk
Date: 2005-03-05 00:00:00
Title: Rozsudok Súdneho dvora (štvrtá komora) z 20. januára 2005 vo veci C-300/03 (návrh na začatie prejudiciálneho konania podaný Hessisches Finanzgericht, Kassel): Honeywell Aerospace GmbH proti Hauptzollamt Gießen (Tranzitný režim Spoločenstva — Vznik colného dlhu v dôsledku priestupku alebo nezrovnalosti — Dôsledok opomenutia oznámiť hlavnému zodpovednému lehotu na predloženie dôkazu o mieste priestupku alebo nezrovnalosti)

5.3.2005   
            
            
               SK
            
            
               Úradný vestník Európskej únie
            
            
               C 57/9
            
         
      ROZSUDOK SÚDNEHO DVORA
   
   (štvrtá komora)
   z 20. januára 2005
   vo veci C-300/03 (návrh na začatie prejudiciálneho konania podaný Hessisches Finanzgericht, Kassel): Honeywell Aerospace GmbH proti Hauptzollamt Gießen (1)
   
   (Tranzitný režim Spoločenstva - Vznik colného dlhu v dôsledku priestupku alebo nezrovnalosti - Dôsledok opomenutia oznámiť hlavnému zodpovednému lehotu na predloženie dôkazu o mieste priestupku alebo nezrovnalosti)
   (2005/C 57/17)
   Jazyk konania: nemčina
   Vo veci C-300/03, predmetom ktorej je návrh na začatie prejudiciálneho konania podľa článku 234 ES podaný rozhodnutím Hessisches Finanzgericht, Kassel (Nemecko) z 25. apríla 2003 a doručený Súdnemu dvoru 11. júla 2003, ktorý súvisí s konaním: Honeywell Aerospace GmbH proti Hauptzollamt Gießen, Súdny dvor (štvrtá komora), v zložení: predseda štvrtej komory K. Lenaerts, sudcovia J. N. Cunha Rodrigues (spravodajca) a K. Schiemann, generálny advokát: D. Ruiz-Jarabo Colomer, tajomník: R. Grass, vyhlásil dňa 20. januára 2005 rozsudok, ktorého výrok znie:
   Článok 203 ods. 1 nariadenia Rady (EHS) č. 2913/92 z 12. októbra 1992, ktorým sa ustanovuje colný kódex Spoločenstva v spojení s článkom 379 nariadenia Komisie (EHS) č. 2454/93 z 2. júla 1993 zavádzajúce ustanovenia pre vykonávanie nariadenia č. 2913/92 treba vykladať tak, že colný dlh vzniká aj vtedy, keď zásielka prepustená do režimu vonkajšieho tranzitu Spoločenstva nebola predložená colnému úradu určenia, avšak členský štát, v ktorom sa nachádza výstupný úrad, smie vyrubiť dovozné clo len vtedy, ak hlavného zodpovedného upozornil, že má k dispozícii trojmesačnú lehotu na predloženie požadovaných dôkazov, a on ich v tejto lehote nepredloží.
   
      (1)  Ú. v. EÚ C 226, 20.09.2003